text: Billund Lufthavn - nu også på smartphone
  27 april 2011 kl. 11.53
  Find din bil efter ferien med din smartphone, når du lander i Billund efter forretningsrejsen eller charterturen.
  Smartphone-bølgen er over os, og Billund Lufthavn tilbyder nu en gratis applikation til iPhones - og om gå uger også til android-telefoner.
  Applikationen hjælper lufthavnens passagerer med hurtigt at finde information om mobil check-in, flyafgange og -ankomster, mødetider samt hvorledes man finder til og fra lufthavnen, både i bil og med offentlig transport.
   
  Under applikationens ?afgang og ankomst-menu? kan man gratis modtage opdateringer direkte til telefonen. Det gælder f.eks. besked om, at flyet er klar til boarding, eller besked om et flys forventede ankomsttid i Billund.
  
  Husker hvor bilen er parkeret
  Billund Lufthavns applikation indeholder også en funktion, der husker, hvor man har parkeret bilen, så den er nem at finde ved hjemkomst fra rejsen.
  Hver måned benytter over 100.000 brugere Billund Lufthavns hjemmeside til at finde informationer om flyrejsen. Mange af disse vil også kunne få glæde af lufthavnens smartphone applikationer.
  